Nafarroako Parlamentuko Mahaiak, 2019ko otsailaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Couso Chamarro jaunak aurkeztutako galdera, enpresa publikoetako lan-baldintzei buruzko azterlanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko otsailaren 11n

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu-Orain Bai talde parlamentarioari atxikitako foru parlamentari Carlos Couso Chamarro jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko departamentu eskuduneko arduradunak hurrengo Osoko Bilkuran ahoz erantzun dezan.

Heldu den otsailaren 16an bukatzen da, Parlamentu honek onetsitako mozio batean ezarri zenari jarraiki, enpresa publikoetako lan-baldintzei buruzko azterlan bat egin dezan Nafarroako Gobernuari emandako epea. Zertan da azterlan hori?

Iruñean, 2019ko otsailaren 7an

Foru parlamentaria: Carlos Couso Chamarro